A Bizottság 313/90/EGK rendelete

(1990. február 5.)

a Kombinált Nómenklatúra 27100069 kódja alá tartozó árucikkek besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3845/89/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel a Kombinált Nómenklatúra egységes alkalmazásának biztosítása érdekében a vákuumdesztillációval – amelynek célja a lobbanáspont növelése, hogy így a kereskedelmi forgalomba hozott végtermék lobbanáspontja ne essen a kereskedelmi forgalmazás előírt 55 °C-os lobbanáspontja alá, sem egy esetlegesen szennyezett tartálykocsiban történő szállításkor, sem azáltal, hogy a gázolajat kerozinnal folyékonyabbá teszik – kezelendő 55 °C vagy magasabb lobbanáspontú gázolaj besorolásáról intézkedéseket kell elfogadni;

mivel a 2658/87/EGK rendelethez mellékelt Kombinált Nómenklatúra 27100061 kódja a következőképpen utal a gázolajra: "különleges eljárásnak alávetett", e hivatkozást pedig az alábbi lábjegyzettel egészíti ki: "Ezen alpontra vonatkozó feltételeket az illetékes hatóságok határozzák meg", valamint a 27100069 kód így részletezi a gázolajokat:"egyéb célra"; mivel a kérdéses gázolaj osztályozásakor a fenti kódokat veszik figyelembe;

mivel a 27. árucsoporthoz tartozó 4. kiegészítő megjegyzés felsorolja a "különleges eljárás" alá sorolható műveleteket; mivel a fenti megjegyzés a) albekezdése a következőképp hangzik: "vákuumdesztilláció"; mivel a kérdéses gázolaj 27100061 vagy 27100069 KN-kód alá történő besorolása annak függvénye, hogy a gázolajon végzett eljárás a fent említett 4. a) megjegyzés értelmében "különleges eljárásnak" tekinthető-e;

mivel, bár a 4. kiegészítő megjegyzés a) pontja csupán korlátozottan taglalja a "vákuumdesztilláció" folyamatát, és mivel a Kombinált Nómenklatúra fentiekkel kapcsolatos magyarázó megjegyzése az eljárást a következőképp világítja meg, a "vákuumdesztilláció az oszlop tetején mért, a 400 mbar-t meg nem haladó nyomás alatt történő lepárlást jelenti", így a 27. árucsoport szerkezete és tartalma alapján egy folyamat csak akkor tekinthető "különleges eljárásnak" – vagyis vámmentességre kizárólag akkor jogosít – ha az eljárás jelentősen megváltoztatja az alaptermék tulajdonságait;

mivel a kérdéses vákuumdesztilláció nyomán a kiindulási termék tulajdonságai jelentősen nem változnak; mivel a valóságban sem technikai, sem gazdasági okok nem indokolják a termék gázolajként történő forgalomba hozatalát, különösen akkor nem, ha az importált termék gyulladáspontja magasabb, mint azt a gázolaj forgalmazása megköveteli; mivel a kérdéses gázolaj valójában az említett folyamat előtt és után is felhasználható dízel üzemanyagként vagy könnyű fűtőolajként is; mivel másrészről a fenti magyarázó megjegyzéssel kapcsolatban megállapítható, hogy jóllehet az technikailag magában foglalja ugyan a jogi szöveget, mégis ugyanígy elfogadott, hogy a szöveget a "végfelhasználással" kapcsolatos lábjegyzet és a közösségi jogszabályok korlátozásain belül értelmezzék és alkalmazzák;

mivel a fent említett 4. megjegyzés a) pontja értelmében a gázolajon végzett eljárás nem tekinthető különleges eljárásnak; mivel ebből adódóan e gázolajat a 27100069 kód alá kell besorolni;

mivel a Nómenklatúra Bizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

Az 55 °C, vagy annál magasabb lobbanáspontú, vákuumdesztillációval – amelynek célja, hogy a kereskedelmi forgalomba hozott végtermék lobbanáspontja ne essen a gázolajként történő kereskedelmi forgalmazás előírt 55 °C lobbanáspontja alá, sem egy esetlegesen szennyezett tartálykocsiban történő szállításkor, sem azáltal, hogy kerozinnal folyékonyabbá teszik azt – kezelendő gázolajat a Kombinált Nómenklatúra alapján az alábbiak szerint kell besorolni:

| "– nehézpárlatok: |

| – – gázolajok: |

27100069 | – – – egyéb célra." |

2. cikk

Ez a rendelet az Európai Közösségek Hivatalos Lapjában való kihirdetését követő huszonegyedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1990. február 5-én.

a Bizottság részéről

Christiane Scrivener

a Bizottság tagja

[1] HL L 374., 1989.12.22., 2. o.

[2] HL L 256., 1987.9.7., 1. o.

--------------------------------------------------